ORDE do 25 de marzo de 2022 pola que se autoriza unha prórroga da autorización temporal do centro privado estranxeiro Gándara International School, de Gondomar.
Consellería de Cultura, Educación e Universidade — III. Outras disposicións — 06/04/2022

Mediante a Orde do 17 de xuño de 2019 prorrogouse a autorización temporal do centro docente estranxeiro Gándara International School, de Gondomar, ata o 31 de agosto de 2021, para impartir, con carácter temporal, as ensinanzas de
Pre-School Section
(de 3 a 6 anos) e de
Elementary Section
(de 6 a 12 anos), do sistema educativo dos Estados Unidos de América.
A titularidade do centro solicita unha prórroga da devandita autorización temporal e achega un certificado, con validez ata o 31 de agosto de 2022, de elixibilidade no proceso de acreditación da New England Association of Schools & Colleges (NEASC) para impartir as ensinanzas de
Pre-School Section
, que se corresponden coa etapa de educación infantil (de 3 a 6 anos) para un máximo de 30 postos escolares, e para as ensinanzas de
Elementary Section
, que se corresponden coa etapa de educación primaria (de 6 a 12 anos) para un máximo de 80 postos escolares, do sistema educativo dos Estados Unidos de América.
O Ministerio de Asuntos Exteriores, Unión Europea e Cooperación informa de que non se aprecia ningunha disposición que impida o establecemento dun centro docente para impartir as devanditas ensinanzas e, tendo e conta o principio de reciprocidade, non existe inconveniente para a autorización. Así mesmo, o Ministerio de Educación e Formación Profesional emite informe favorables sobre a autorización das ensinanzas.
Logo da tramitación do expediente de acordo co establecido no Real decreto 806/1993, do 28 de maio, sobre centros docentes estranxeiros en España, así como no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1.
Prórroga da autorización temporal
Prorrogar a autorización temporal, ata o 31 de agosto de 2022, do centro privado estranxeiro Gándara International School de Gondomar para impartir as ensinanzas de
Pre-School Section
(de 3 a 6 anos) e de
Elementary Section
(de 6 a 12 anos), do sistema educativo dos Estados Unidos de América.
Os datos do centro son os que se detallan a seguir:
Denominación xenérica: centro privado estranxeiro (CPR EX).
Denominación específica: Gándara International School.
Código do centro: 36025001.
Domicilio: r/ Moureira, 1.
Localidade: Mañufe.
Concello: 36388 Gondomar.
Provincia: Pontevedra.
Titular: Noguera y Valdés, S.L.
Ensinanzas que se prorrogan ata o 31 de agosto de 2022:
Sistema educativo dos Estados Unidos de América, para alumnado español e estranxeiro.
•
Pre-School Section
, que se corresponde coa etapa de educación infantil (de 3 a 6 anos) para un máximo de 30 postos escolares.
•
Elementary Section
, que se corresponde coa etapa de educación primaria (de 6 a 12 anos) para un máximo de 80 postos escolares.
Artigo 2.
Ensinanzas de lingua e cultura
O centro deberá complementar as ensinanzas autorizadas, de niveles equivalentes aos obrigatorios do sistema educativo español con ensinanzas de lingua española e de lingua galega, que deberán impartirse co mesmo deseño e horario establecidos nos correspondentes decretos da Comunidade Autónoma de Galicia.
Así mesmo, a cultura española deberá desenvolver os contidos esenciais da correspondente área de coñecemento, recollidos na norma reguladora das ensinanzas.
Artigo 3.
Requisitos do profesorado
O profesorado que imparta as ensinanzas mencionadas no artigo 2 deberá reunir os requisitos de titulación requiridos pola lexislación española para o nivel educativo e terá os dereitos e obrigas que determina o artigo 12 do Real decreto 806/1993, do 28 de maio, sobre réxime de centros docentes estranxeiros en España.
A Xefatura Territorial da Consellería de Cultura, Educación e Universidade de Pontevedra, logo do informe do Servizo Territorial de Inspección Educativa, aprobará expresamente a relación de persoal que imparta estas materias.
Artigo 4.
Obrigas do centro
O centro queda obrigado ao cumprimento da normativa vixente e sometido á inspección educativa da Consellería de Cultura, Educación e Universidade de conformidade co establecido no artigo 9 do Real decreto 806/1993, do 28 de maio.
Artigo 5.
Inscrición no rexistro
Esta orde dará lugar á correspondente inscrición no Rexistro de Centros da Comunidade Autónoma de Galicia.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 25 de marzo de 2022